Oficiālais Vēstnesis C 213 , 19/08/1992 Lpp. 0010 - 0010



Paziņojums dalībvalstīm par mazo un vidējo uzņēmumu (MVU) atbalsta shēmu paātrinātu novērtēšanu un esošo shēmu labojumiem (92/C 213/03) (Komisija pieņēmusi 1992. gada 2. jūlijā) Komisija ir grozījusi savu līdzšinējo Lēmumu [1] par mazāk svarīgu atbalsta shēmu izziņošanu šādi: principā Komisijai nav iebildumu pret jaunām vai mainītām esošajām atbalsta shēmām, kuras izziņotas atbilstoši EEK Līguma 93. panta 3. punktam, un kuras atbilst turpmāk minētajiem kritērijiem. 1. Jaunas atbalsta shēmas, izņemot tās, kuras atbalsta rūpniecības nozares, uz kurām attiecas īpaši Kopienas politikas paziņojumi [2], kā arī palīdzība lauksaimniecības, zivsaimniecības, transporta un ogļrūpniecības nozarēm. Šīs shēmas jāattiecina uz mazajiem un vidējiem uzņēmumiem, kas definēti kā jebkurš uzņēmums, kura: - darbinieku skaits nepārsniedz 250, un - vai nu - gada apgrozījums nepārsniedz 20 miljonus EUR, vai arī - kopsavilkuma bilance nepārsniedz 10 miljonus EUR, un - akciju daudzums, kas pieder vienai vai vairākām kompānijām, kas neietilpst šajā definīcijā, izņemot atklātas ieguldījumu sabiedrības, riska kapitāla sabiedrības vai, ar noteikumu, ka netiek veikta kontrole, institucionālos ieguldītājus, nepārsniedz 25 %. Shēmām jāatbilst arī vienam no turpmāk minētajiem kritērijiem: - ja shēmai ir īpaši ieguldījumu mērķi, tad atbalsta intensitāte nedrīkst pārsniegt 7,5 % no ieguldījumu izmaksām, vai - ja shēma ir veidota tā, lai radītu darba vietas, tad atbalsts nedrīkst ārsniegt EUR 3000 uz katru izveidoto darba vietu, vai - ja nav īpašu ieguldījumu vai darbavietu radīšanas mērķu, tad kopējais palīdzības apjoms, ko var saņemt saņēmējs, nedrīkst pārsniegt EUR 200000. Visi iepriekš minētie skaitļi ir spēkā pirms jebkādas nodokļu ietekmes aprēķināšanas, t.i., bruto. Dalībvalstīm jānodrošina, ka saņēmējs nesaņem vairāk atbalstu, nekā to pieļauj iepriekš minētie kritēriji, par vienu un to pašu projektu, vairākkārt paziņojot par atbalsta shēmām, kas atbilst šiem kritērijiem, vai tādām shēmām, kuras tiek pievienotas citiem atbalstiem saskaņā ar vispārējā, reģionālā vai nozares atbalsta shēmām. Šādus atbalstus var izmaksāt valsts, reģionālā vai vietējā mērogā. Visi atbalsti eksportam Kopienas iekšējā tirdzniecībā vai darbības atbalsti ir izslēgti no procedūras. 2. Izmaiņas esošajās atbalsta shēmās, kuras Komisija ir apstiprinājusi iepriekš, izņemot īpašus gadījumus, kuros Komisija ir stingri ierobežojusi tās atļauju līdz izziņotajam laika posmam, budžetam un nosacījumiem. Grozījumā var iekļaut ikvienu no turpmāk minētajiem apsvērumiem, - pagarinājums laikā bez budžeta resursu palielinājuma, - budžeta palielinājums līdz 20 % no sākotnējās summas, bet bez pagarinājuma laikā, - pagarinājums laikā ar budžeta palielinājumu līdz 20 % no sākotnējās summas, - shēmas piemērošanas kritēriju pastiprinājums. Vienkāršota paziņojuma veidlapa, kura jālieto gan jaunu, gan esošu shēmu gadījumā, ir sniegta turpmāk. Komisija lems par paziņojumiem divdesmit darbdienu laikā. [1] OV C 40, 20.2.1990., 2. lpp. [2] Pašreiz tērauds, kuģubūve, sintētiskās šķiedras un mehāniskie transportlīdzekļi. --------------------------------------------------